
PRAEFATIO. 


Inter  omnes  constat,  difficillimis  et  gravissimis  rei  anatomicae 
investigationibus  adnumerandam  esse  eam  de  nervo  sympathico,  prae- 
sertim de  illa  hujus  parte,  quae  in  cranio  sparsa  conjunctiones  init  cum 

/ 

nervis  cerebralibus.  Harum  conjunctionum  num  quaedam  re  vera  ad- 
sint, quanam  ratione  et  modo  sint  constituendae  et  quam  frequentes 
occurrant,  tam  variae  sunt  tamque  diversae  anatomicorum  sententiae, 
ut  nemo  non,  quem  res  tenet,  tandem  aliquando  argumentum  istud 
clariore  in  luce  collocari  pervelit.  Sed,  cum  observationes  a peri- 
tissimis  anatomiae  cultoribus  et  frequentissime  et  accuratissime  in  ho- 
mine institutis  exspectationi  nostrae  minime  satisfacere  viderem,  aliam 
rationem  a vulgari  penitus  abhorrentem  mihi  ineundam  esse  putavi, 
qua  ad  certiorem  fortasse  ac  firmiorem  rei  cognitionem  accederem. 
Quae  quidem  ratio  e disquisitione  anatomica  partis  cephalicae  nervi 
sympathici  in  vitulo,  qui  hunc  nervum  habeat  admodum  excultum, 
petenda  esse  mihi  visa  est.  Observationibus  ea  de  re  in  illo  animali 
institutis,  cum  doctis  in  ephemeride  aliqua  propediem  communican- 
dis , fere  omnibus  meis  votis  jam  satisfactum  est.  Illis  autem  ductus  in 
homine  idem  deinde  pervestigavi.  Qua  re  non  solum  ut  dissentientes 


VI 


quasdam  doctorum  sententias  removerem,  sed  etiam  nonnullas  easque 
gravissimas  res  a nemine  dum  observatas  animadverterem?  mihi  con- 
tigit, quas  cum  aliis  quibusdam  eandem  nervi  sympathici  partem  spec- 
tantibus hic  exponere  in  animo  est. 

Multas  quidem  de  nervi  sympathici  parte  cephalica  disquisitiones 
in  homine  instituere  mihi  non  licuit,  cum  vituli  tractatio  nonnisi  paux- 
illum temporis  mihi  reliquum  faceret.  Fac  ne  putes,  in  unica  me 
acquievisse.  Plures  quidem  observationes  in  posterum,  ubi  tempora 
permiserint,  adjiciam,  quibus  tam  observationes  hac  in  commentatione 
expositas  confirmem,  aliasque  fortasse  nonnullas,  de  quibus  jam  con- 
jecturam facere  possis,  in  lucem  protraham. 

Restat,  ut  viro  doctissimo  Fohmann,  prosectori  in  theatro  anato- 
mico Heidelbergensi  clarissimo  pro  officiis,  quibus  pro  humanitate  sua 
me  adjuvit,  maximas  habeam  gratias  atque  persolvam, 

Heidelbergae  XVI  Cal.  April. 

De  conjunctione  nervi  sympathici  cum  nervo  faciali 

atque  audito  r io. 


§.  I- 

Cum  meae  de  nervi  sympathici  parte  cephalica  disquisitiones  in  vitulo  dis- 
positionem ostenderent  nondum  observatam  et  ab  ejusdem  in  coipoie  humano 
partis  descriptione  quod  ad  distributiones  et  conjunctiones  nervi  sympathici  cum 
his  nervis  cerebralibus  valde  abhorrentem;  idem  in  homine  quoque  investigan- 
dum esse,  putavi,  sperans,  fore,  ut  in  eodem  vel  similem  vel  eandem  dispo- 
sitionem inveniam.  Quae  quidem  spes  non  penitus  me  fefellit;  etenim  non  sine 
laetitia  quadam  magna  magnam  in  utroque  ordinis  et  conjunctionis  similitudinem 
inveni.  Quibus  disquisitionibus  non  opiniones  solum  anatomicorum  hac  de  re 
et  confirmantur  et  emendantur,  sed  res  etiam  nonnullae  novae  eaeque  maximi 
momenti  in  physiologiam  et  patliologiam  sunt  erutae.  Observationes  liac  de 
parte  nervi  sympathici  in  vitulo  a me  institutas  paucis  jam  primum  perspicui 

tatis  causa  exponam. 

1)  Aperturam,  quam  vocant  internam  canalis  Fallopii,  duo  non  tenuia 
nervorum  fila  diversae  originis  ingrediuntur,  quorum  alterum  ramo  nervi  Vidiani 
superficiali  in  liomine  convenit,  alterum  autem  e plexu  hic  insigni  cai  otico  oi  itui. 
2)  Utrumque  filum  cum  nervi  facialis  filamentis  conjungitur,  qua  conjunctione 
plexus  plerumque  ganglioformis  aut  ganglion  ipsum  formatur.  3)  Ex  hoc  plexu 
primum  plura  ad  nervum  auditorium  abeunt  fila,  quocum  gangliolum  coloris 
rubello -cinerei  ac  mollis  naturae,  quod  in  interna  nervo  faciali  adversa  facie 
situm  est,  formant,  ex  quo  cum  nervo  auditorio  plura  filamenta  ad  labyrinthum 
se  conferunt;  deinde  et  surculi  ad  musculum  stapedium  et  in  cavitatem  tympani 
nomine  chordae  tympani  proficiscuntur. 


* 

S-  n. 

Per  observationes  in  corpore  humano  de  nervi  sympathici  conjunctione 
cum  nervo  faciali  et  auditorio  a me  iustitutas  huncce  vulgarem  ordinem  referre 
possum:  Ramus  nervi  Vidiani  superficialis,  qui,  ut  multae  plurimorum  recen- 
tiorum  meaeque  plures  etiam  indagationes  docent,  non  una  sed  duobus  vel 
pluribus  *)  adeo  filamentis  componitur,  uno  cum  alio  vel  interdum  etiam  non- 
nullis aliis  tenuissimis  filis  e plexu  carotidem  internam  cingente  per  aperturam, 
quam  internam  canalis  Fallopii  vocamus,  nervum  facialem  adit.  Cl.  Cl.  Bock 
et  Hirzel  talium  ab  ipso  nervo  intercostali  prodeuntium  filorum  mentionem  faciunt, 
quae  cum  nervo  petroso,  inter  faciem  ganglii  semilumaris  inferiorem  et  carotidem 
internam  progrediente,  connectantur.  Prior *  2)  quidem,  plexum  nervorum  in- 
ternae carotidis,  dicit,  interdum  a ramo  nervi  Vidiani  superficiali  filamenta  ac- 
cipere. Quae  tamen  ab  eo  nervo  non  abire,  sed  eum  adire  atque  item  quam 
illum  progredi  tam  hujus  rei  in  vitulo  disquisitio  quam  accurata  fili  illius  in  ho- 
mine persecutio  nos  edocet.  Cl.  autem  Hirzel  3)  modo  semel  filamentum  e 
ganglio  carotico  cum  ramo  superficiali  nervi  Vidiani  sese  conjungens  vidit. 
Nervus  igitur  petrosus  una  cum  surculo  ab  ipso  nervo  sympathico  progrediente 
nervum  facialem  eamque  illius  partem,  quam  vocant  genu,  adit. 

Dissentiunt  inter  se  nostra  aetate  anatomici  de  ratione  conjunctionis  nervi 
petrosi  cum  nervo  faciali;  etenim  omnes  veteres  ac  multi  recentiores,  hanc  con- 
junctionem veram  et  chordam  tympani  nervi  facialis  ramum  esse,  contendunt. 
Quos  contra  conati  sunt  viri  Cl.  Cl.  Cloquet  atque  Hirzel  argumentis  demonstrare, 
ramum  superficialem  nervi  Vidiani  se  ad  nervum  facialem  tantum  applicare  at- 
que in  hujus  vagina  per  canalem  Fallopii  usque  ad  aperturam  sub  finem  canalis, 
per  quam  nomine  chordae  tympani  cavitatem  tympani  intret,  decurrere.  At- 


O Nervus  petrosus  in  dextro  cranii  viri  anoici  latere,  in  quo  nervus  sympathicus  omnino  magis 
excultus  erat,  quatuor  atque  in  sinistro  tribus  filamentis  constitit. 

2)  Bock’s  Beschreibung  des  fiinften  Nervenpaars  und  seiner  Verbindungen  mit  andern  Nerven , 
vorziiglich  mit  dem  Gangliensystem.  Mcifsen  1817. 

3)  Diss.  inaug.  sistens  nexus  nervi  sympathici  c.  nervis  cerebralibus.  Heidelb.  1824.  4-  P-  ^7* 

tamen  pervestigationes  in  vitulo  et  accuratae  in  homine  institutae,  neutram  sen- 
tentiam omnino  veram  esse,  comprobant.  Nam,  id  quod  disquisitiones  meae 
docuerunt,  nervus  petrosus  connectitur  cum  nervi  facialis  filamentis,  praecipue 
quidem  externis,  quibuscum  intumescendam  ganglioformem  coloris  cinereo -ru- 
belli ac  mollis  naturae  eo  ipso  loco,  quo  nervum  recipit  eum,  procreat,  ita  ut 
pars  nervi  in  initio  canalis  Fallopii  sita  figuram  quodammodo  triangularem,  cujus 
apex  aperturae,  quae  interna  vocatur,  adversus  est,  accipiat.  Hanc  intumes- 
cendam re  vera  ganglioformem  esse  e disquisitione  hujus  partis  in  cramO  viri 
anoici  plane  constat ; magnopere  enim  ibi  fuit  exculta. 

§.  HI. 

Accuratius  nunc  fila,  quae  e nervi  facialis  ganglio  origines,  ut  mihi  videtur, 
ducunt,  describam,  quorum  primum  illud  nervum  facialem  cum  nervo  auditorio 
conjungens  filamentum,  quod  quidem  jam  observatum  *),  sed  quod  attinet  ad 


l)  Conjunctionem  eam  cvtai  nervo  sympathico  cum  in  vitulo  primum,  deinde  in  homine  etiani 
invenissem,  plurimos  tam  veterum  quam  recentiorum  libros  sedulo  pervolvi,  quo  intelli- 
gam,  utrum  alii  jam  ejusdem  mentionem  fecerint.  Sed  en!  apud  alios  hac  de  re  altum 
silentium,  ab  aliis  eadem  prorsus  negata,  nec  nisi  a paucis  certo  visa.  Nonnulli  vero  etiam, 
num  re  vera  eam  viderint,  in  dubium  vocandi  sunt,  ut  Willisius  et  Lancisius.  Quorum 
prior*)  in  nona  tabula,  quae  nervos  par.  V — XI,  prout  in  homine  diversi  ab  aliis  ani- 
malibus reperiuntur,  exhibet,  loco  quidem  recto  conjunctionem  inter  nervum  faeLlem  et 
’ auditorium  linea  significat,  quae  tamen  non  clare  atque  in  uno  tantum  latere  °xpressa  est} 
neque  in  explicatione  illius  tabulae  neque  in  ea  hos  nervos  perlustrante  capite  **),  hujus 
conjunctionis  ullam  mentionem  injecit.  — Lancisius  ***)  in  sua  de  gangliis  nervorum  dis- 
putatione incerta  hac.de  re  loquitur,  ita  ut,  conjunctionem  eam  dixerit  nec  ne,  conten- 
dere nequeas.  Ille  vir  1.  c.  scribit:  »Dum  intercostalis  trajicitur  per  cranii  foramen  ac 
postquam  ab  illius  angustiis  vindicatus  est,  nonnullos  ramulos  accipit  ab  aliis,  imo  veto 
ab  omnibus  nervorum  paribus,  quae  intra  cranium  nascuntur,  nimirum  ab  optico,  ab  ocu- 
lorum motoriis  nec  non  etiam  a gustatoriis  et  auditoriis.» 


*)  Thom.  Willis  cerebri  anat.  nervorumque  descriptio  et  usus  v.  Op.  omn.  ed,  Gerard.  Blasii. 

Amst.  1682. 

**)  1.  c.  p.  78  u.  79/ 

***)  v.  Morgagni  advers.  anat.  V.  p.  106. 

communicationem  cum  nervo  sympathico  neque  dum  satis  exploratum  neque  bene 
aestimatum  est,  quemadmodum  meae  in  homine  factae  explorationes  docent, 
proponam.  — Ab  intumescentia  nervi  facialis  descripta  hic  ramulus  fere  sem- 
per  tenuissimus , plerumque  supra,  interdum  tamen,  id  quod  semel,  ni  res  me 

fefellit,  observavi,  inter  nervi  facialis  fila  auditorium  nervum  et  eum  quidem 

1 

ramum,  qui  supremus  ac  juxta  nervum  facialem  positus  est,  accedit.  Eo  loco, 
quo  hoc  filamentum  cum  ramo  modo  designato  conjunctionem  init',  eminentia 
cinerea  eaque  exigua  existit,  quae  jam  nudis  oculis  colore  a nervo  auditorio  di- 
verso, armatis  autem  perspicue  talis  perspici  potest.  Quia  hoc  filamentum  jun- 
gens tam  exiguum  ac  tenerum  esse  solet,  ut  sane  hujus  praesentia  in  dubium 
vocari  ac  filum  pro  tela  cellulosa  dici  possit,  quod  jam  a pluribus  de  multis  aliis 
et  majoribus  nervorum  conjunctionibus  factum  est;  jucundissima  mihi  fuit  occasio 
hujus  partis  in  viro  anoico  investigandae.  Filamentum  hic  tam  crassum  fuit,  ut 
ejus  natura  in  dubium  vocari  amplius  non  possit.  Quid?  quod  in  dextro  latere 
duplex  exstitit.  Quare  anatomia  pathologica  et  comparata  omnem  ei  ex  animo 
scrupulum,  qui  hoc  dubitandum  esse  opinetur,  evellet.  Maxima  quidem  dili- 
gentia in  filo  eo  inquirendo,  si  superior  meatus  auditorii  interni  pars  effringitur 
et  vagiqa  u^umque  in  illo  canali  nervum  involvens  inciditur,  adhibenda,  tumque 
nervus  facialis  a vestibuli  nervo  diligenter  separandus  est  usque  ad  locum,  quo 
ille  ab  hoc  deflectitur  atque  in  canalem  Fallopii  abii  Ibi  enim,  in  recessu  mea- 


Autores,  qui  aperte,  sed  parum  accurate  de  eadem  conjunctione  egerunt , sunt  Cl. 
Cl.  Jo.  Kollner  et  J.  Swan,  quorum  ille-f),  sibi  in  theatro  anatomico  Jenensi  bis  occa- 
sionem videndi  ct  propriis  investigationibus  sese  docendi  oblatam  esse,  dicit.  Itaque  talem 
conjunctionem  in  uno  nec  non  in  altero  cadavere,  quamquam  non  eodem  loco  reperif. 
Adjicit  vero  etiam  animadversionem,  se  tunc  forsan  in  errorem  fuisse  inductum  aliamque 
omnino  diversam  vidisse  conjunctionem.  J.  Swan  cum  nervum  facialem  praepararet, 

in  homine  nec  non  in  ove  conjunctionem  inter  hunc. et  auditorium  nervum  in  recessu  pori 
acustici  interni  vidit. 


■f)  Reil’s  Archiv  f.  Physiol.  B.  t\. 
tt)  Med.  chirurg.  transact.  vol.  IX. 

tus  auditorii  interni,  conjunctio  illa  existit.  Filamenti  progressionem  et  distri- 
butionem per  labyrinthi  partes  persequi  nemo  facile  possit;  neque  tamen  dubi- 
tandum esse  puto,  quin  non  modo  cum  ramo  nervi  auditorii,  quocum  se  con- 
jungit, sed  etiam  cum  ceteris  conjungatur  ac  sic  diversas  internae  auris  partes 

adeat. 

Haec  conjunctio  utriusque  nervi  unica  non  est;  nam  saepius  in  vitulo  et  a 1- 
quotiesin  homine,  dum  nervum  facialem  ab  auditorio  accuratissime  sepa- 
rabam, nonnulla  exigua  vere  nervea,  nec  tela  cellulosa  procreata  hia  xnh, 
quae  ab  illo  ad  hunc  sese  conferebant  et  eum  praesertim  locum,  quo  con- 
junctionem existere  supra  descripsimus.  Qua  duplici  utriusque  nervi  con- 
junctione fortasse  explicare  possit,  quod  111.  Kollner  narrat:  se  bis  ldque 
diversis  in  locis  anastomosin  horum  nervorum  vidisse. 

Sed  haec  hactenus.  Nec  dubito,  fore,  ut  doctis,  accurata  investigatione  instituta, 

mea  hac  de  conjunctione  sententia  probetur. 

S-  iv. 

Praeter  illud  nervum  auditorium  adiens  filum  surculus  etiam  ille,  qui  choi- 
dam  tympani  format,  e nervi  facialis  intumescentia  mea  quidem  sententia  evadit 
Valde  cohaeret  cum  nervo  petroso  ; nihilominus  tamen  hujus  nervi  nervus  ipse 
continuus  contemplandus  non  est,  quod  Cl.  Cl.  Cloquet  et  Hirzel  fecerunt;  nam 
profecto  ramus  nervi  Vidiani  superficialis  a faciali  nervo  vi  separetur  necesse  est, 
si  quis  hanc  partem  ita,  ut  illi  viri  fecerunt,  praeparando  proponere  voluerit. 
Hoc  filum,  intumescentia  nervi  facialis  cum  nervo  petroso  connexum,  in  externa 
nervi  facialis  facie  usque  ad  eum  locum,  quo  per  canalem  notum  in  cavitatem 
tympani  intrat,  decurrit;  quo  in  decursu  pluribus  filis  cum  illo  nervo  unitur, 
quod,  ut  non  semel  tantum,  sed  iterum  et  saepius,  accurata  nervi  facialis  dis- 
quisitione instituta,  observarem,  mihi  contigit.  Chorda  tympani  igitur  nec  nervi 
facialis  ramulus  nec  ipsum  nervi  petrosi  continuum  filum,  sed  nervus  ex  utioque 
mixtus  considerandus  est.  Quae  sententia  qt  meis  in  vitulo  explorationibus  et 
colore  a nervo  petroso  diverso  in  homine  confirmatur. 

Praeterea,  investigationibus  accurate  ac  diligenter  factis,  hunc  nervum 
canalem  Fallopii  et  tympani  cavitatem  percurrentem  surculos,  ut  multi  putant, 
ad  auris  ossiculorum  musculos  mittere,  et,  priusquam  hanc  cavitatem  relinquit, 
uno  vel  pluribus  filis  cum  nervo  membranae  tympani  a tertio  ramo  quinti  paris 
conjunctionem  inire,  reperire  minime  potui;  sed  semper,  ut  equidem  obser- 
vavi, hic  nervus,  nec  mittens,  nec  accipiens  ulla  fila,  tympani  cavitatem  per- 
currit. Quod  nervos  musculorum  auris  ossicula  moventium  attinet,  tensor  tym- 
pani, ut  infra  ostendam,  ab  alio,  atque  etiam  nunc  anatomici  putant,  nervo 
fila  accipit,  ac  musculus  stapedius  surculum,  ut  aliquoties  vidi,  a nervo  faciali 
excipit,  qui  tamen  procul  dubio  cum  nervi  facialis  intumescentia  arctias,  quam 
plurima  cetera  hujus  nervi  filamenta,  cohaeret.  Quam  quidem  sententiam  bi- 
nis illis  argumentis  confirmari  confido:  1)  quod  in  vitulo,  cujus  haec  pars  fa- 
cilius investigari  potest,  nervus  musculi  stapedii  cum  nervi  facialis  intumescentia 
conjunctissimus  est  ; et  2)  tensor  tympani  nervum  cum  nervo  sympathico  ganglio 
cohaerentem  accipit»  — • 

§.  v. 

Jam  quanti  momenti  ad  physiologiam  ac  pathologiam  sit  nervi  facialis  cum 
nervo  auditorio  conjunctio,  quod  quidem  in  me  est,  exponam. 

Primum  igitur,  quod  hucusque  nonnisi  verisimiliter  ac  per  analogiam  pro- 
poni potuit,  in  dubitationem  amplius  vocari  nequit,  nutritionem  labyrinthi 
partium  nec  non  secretionem  aquulae  iis  contentae,  ad  audiendum  omnino  ne- 
cessarii fluidi,  nervi  sympathici  actioni  subjectam  esse.  Antea,  quod  conjunctio 
sympathici  nervi  cum  nervo  auditorio  nondum  ostensa  neque  argumentis  erat 
confirmata,  opus  erat  conjectura,  ramulos  nonnullos  per  foramen  ovale  ac  ro- 
tundum ad  labyrinthum  conferri,  quo  nervum  sympathicum  auditus  actionis 
participem  esse  demonstraretur.  Cum  Perill.  Tiedemann,  praeceptor  meus 
summopere  colendus,  de  magno  nervi  sympathici  in  organa  sensuum  ac  proinde 
in  auditam  momento  perdiligenter  scripserit,  *)  non  diutius  hac  in  re  eommora- 

O Zeitschrift  fur  Physiologie  von  Tiedemann,  G.  R.  u.  L.  C.  Treviranus.  Band  I.  Heft  II. 

bimur,  sed  statim  ad  nonnulla  phaenomena  pathologica,  quae  hac  conjunctione 
explicanda  sunt,  pergamus. 

§•  VI. 

Inter  omnes  constat,  varias  atque  diversas  a physiologiae  cultoribus  pro- 
positas esse  sententias,  quibus  auditum  in  nonnullis  surditatis  generibus  expli- 
carent. Harum  sententiarum  summa  assensione  ea  comprobata  est,  ex  qua 
commotis  capitis  ossibus  ipsis  ad  nervum  auditorium  sonus  pervenit.  Cui  ta- 
men sententiae  J.  Swan  2)  id  opponit,  quod,  si  ita  res  se  habeat,  sonum  semper 
nervo  auditorio  sano  percipi  necesse  sit,  quaecunque  sit  pars  capitis,  cui  ille 
applicetur.  Huc  et  addi  potest  phaenomenon  a me  saepius  observatum,  horo- 
logii sonum  praeter  dentes  praesertim  in  iis  capitis  locis,  quibus  rami  nervi 
trigemmini  egrediuntur,  nec  non  nervi  facialis  ramificatione  buccali  operto  meatu 
auditorio  externo,  percipi.  Phaenomenon  illud,  quod  sonus  a pluribus  per- 
sonis, quorum  auditus  meatu  auditorio  externo  optimus  sit,  quorum  cranium,» 
facies  etc.  nihil  vitiosi  ostendat,  e nonnullis  tantum  capitis  partibus,  ab  aliis  e 
nulla  percipiatur,  Cl.  J.  Swan  nervi  facialis  conjunctione  cum  nervo  auditorio  ex- 
plicat. 111.  Trevirani 2)  sententia,  nervi  facialis  irritationem  sono  effectam  nervis 
musculorum  internae  auris  tribui,  et  hos  musculos  eo  excitatos  majorem  mem- 
branae tympani  et  fenestrae  ovalis  tensionem  efficere,  nunc,  cum  anatomia  con- 
junctionem utriusque  nervi  doceat,  nec  verisimilis  nec  naturae  apta  est.  J.  autem 
Swan  minime,  ut  ipse  dicit,  primus  hunc  auditum  in  quibusdam  surditatis  ge- 
neribus declarat;  multis  enim  ante  annis  Cl.  Kollner3)  eandem  retulerat  senten- 

V 

tiam.  Ille  in  disputatione  laudata,  ubi  ostendit,  sonum  corporis  faciei  adplicati 
poris  acusticis  externis  opertis  non  mechanice,  sed  nervorum  conjunctione  ad 
nervum  auditorium  ferri,  animadvertit,  homines  surdos  nervo  auditorio  sano 


1)  Med.  clvir.  transact.  vol.  IX. 

2)  Treviranus  Biologie  vol.  VI.  p.  39 3. 

3)  Reil’s  Archiv  f.  Ph}'siolog.  B.  IV* 

audituros  esse,  si  instrumenta  apta  et  sonum  amplificantia  adhibeantur.  In  com- 
mentatione aliquanto  post  exhibita  *)  gravem  refert  et  memorabilem  historiam, 
quae  magnam  nervi  facialis  sonum  percipiendi  vim  ac  sic  facultatem  ejus  sententiae 
perficiendae  ostendit,  simuique,  vires  nervi  facialis  surdorum  apta  exercitatione 
excoli  posse,  sperat.  Cum  res  a Cei.  J.  Swan1 2)  prolatae,  tum  experimenta  plura 
de  auditu  soni  horologii,  quod  ad  diversas  capitis  partes  opertis  auribus  ad- 
movebatur, instituta,  nullum  fere  dubitationi  locum  relinquunt,  quin  sonus  nervo 
faciali  conjunctionis  ejus  ope  cum  nervo  auditorio  communicetur. 

Jam  id  agitur,  an  aliis  quoque  faciei  et  cranii  nervis,  praesertim  vero  nervi 
tri°emmini  ramis,  sonus  aeque  bene  aut  fortasse  melius  etiam  propagetur 5 et, 
si  ita  se  res  habeat,  quaenam  ejus  rei  causa  sit  statuenda.  Eam  quaestionem 
quo  melius  expedirem  in  multis  hominibus  horologio  ea,  qua  dictum  est,  ratione 
adhibito,  institui  experimenta,  quibus  apparet,  horologii  sonum  in  iis  capitis 
partibus,  ubi  multi  nervi  prope  sub  cute  distribuuntur,  clare  percipi.  Juvat  e 
inultis  illis  observationibus  meis  su/nmas  ordine  quodam  et  serie  recensere. 
Graviter  perceptus  est  sonus  dentibus  nudis  3)  in  loco  et  progressus  nervi  sub- 
cutanei malae  infraorbitalisque  et  distributionis  nervi  frontalis  (ubi  hic  nervus  e 
foramine  supraorbitali, progreditur,  parum  tantummodo  auditur)  atque  in  tem- 
poribus; minus  clara  soni  perceptio  fuit,  ubi  nervus  facialis  distribuitur  et  ner- 
vus alveolaris  inferior  progreditur;  porro  obtuse  in  diversis  capitis  capillati 
partibus  sonus  auditur;  denique  parum  vel  plane  nihil  soni  percipitur  in  mento  ac 
nasi  apice  nec  non  capitis  eminentiis,  ut  tuberibus  frontalibus  atque  eminentia 


1)  1.  c.  vol.  XI.  p.  33o.  sq. 

2)  1.  c.  vol.  IX  et  XI. 

3)  Quam  plurimum  quidem  quisque  propensus  sit,  soni  dentibus  perceptionem  non  nervorum 
ope,  sed  capitis  ossium  commotione,  cum  nervo  auditorio  communicata,  explicare.  Quod 
vel  plane  non  esse;,  vel  certe  non  omnino  esse,  cum  aliis  ex  causis,  tum  inde  elucet,  quod, 
horologii  sonum,  saepius  observavi,  inferiore  quam  superiore  dentium  serie  magis  audii  i. 
Quod  quidem,  ut  illa  sententia  vera  sit,  longe  aliter  se  habere  oporteat,  quia  conjunctione 
articulari  sonus  haud  bene  propagatur. 

occipitali  externa  superiori,  quorum  tamen  centrum  accurate  eligendum  est. 
Qua  ex  serie  constat,  sonum,  praesertim  ubi  rami  nervi  facialis  buccales  se 
ramificant,  etiam  in  hominibus  macilentis  non  tam  graviter,  quam  aliis  locis 
audiri.  Exspectandum  vero  fuisset,  lioc  loco  propter  conjunctionem  nervi  fa- 
cialis cum  nervo  auditorio  optime  sonum  percipi.  Quae  cum  aliter  sese  habeant, 
quaeritur,  quaenam  hujus  rei  causa  sit.  Pericula,  a Cei.  Cei.  Ch.  Bell J),  Mayo~), 
Magendie 1 2  3),  Escliricht  et  Lund  4)  de  sectione  nervorum  paris  quinti  et  septimi 
instituta,  quibus  diversa  horum  nervorum  vis  in  motum  ac  sensum  partium  ab 
iis  ramulis  instructis  statuatur,  huic  rei  lucem  quodammodo  afferre  videntur. 
Eorum  enim  primus  experimentis  probatum  vidit,  sectionem  nervi  facialis,  qui 
respiratoriis  ac  physiognomicis  musculorum  faciei  motibus  praesit,  animalibus 
nullum  dolorem  afferre;  trigemini  autem,  qui  ceteros  motus  ac  sensum  regat, 
dolores  summos.  Cl.  Cl.  Mayo  et  Magendie,  qui  viri  Cei.  Ch.  Bell  sententiam 
emendabant  atque  docebant , par  septimum  omnibus  faciei  motibus , quin- 
tum nullis  fungi  solumque  sensum  administrare,  saepissime  idem  ad  nervi  fa- 
cialis et  trigemini  sensibilitatem  experti  sunt;  interdum  tamen,  doloris  signa 
prodere  animalia,  observarunt.  E clarissimorum  virorum  Escliricht  et  Lund 
experimentis,  quae  verisimillima  sunt,  sequitur:  1)  Pari  septimo  re  vera  nullum 
ne  minimum  quidem  sensum  tribuendum  esse.  2)  Sectione  quinti  paris  sensum 
in  ea  septimi  parte  tolli,  quae  ante  meatum  auditorium  est,  atque  liinc  sensum 
hujus  nervi  soli  conjunctioni  cumdioc  pari  deberi.  3)  Sensum  autem,  hac  ope- 
ratione facta,  in  parte,  quae  est  pone  auriculam,  permanere.  Quae  experi- 
menta, praecipue  ultimorum,  quorum  vera  ratio  profecto  dubitanda  non  est, 
meis  valde  congruunt. 

Itaque  statuendum  sit , nervum  facialem  minorem  pari  quinto  facultatem 
soni  ad  nervum  auditorium  perducendi  possidere,  eamque  nisi  omnino,  at  ma- 
xime certe  conjunctioni  cum  pari  illo  debere. 

1)  Pbil.  transact.  1821.  1822. 

2)  Anat.  und  pliysiol.  comment.  tom.  I. 

3)  Journal  de  pliysiolog.  1823. 

4)  Physiolog.  Resultate  der  Yivisectionen  ncuererZeit  vonPet.Willi.  I.unJ.  Kopenltagen  1820. 

§.  VII. 

Tandem  methodum  praestantissimam  in  eo  surditatis  genere,  quod  e sensi- 
bilitatate  nervi  auditorii  minuta  deducenda  est,  commemorabo,  quia  ea  ipsa  con- 
junctione effecta  cura  explicetur  necesse  est. 

Neminem  fugit,  in  surditate,  quae  post  apoplexiam  aliasque  vitium  nomi- 
natam nervi  auditorii  efficientes  causas,  v.  c.  sonum  vehementem,  remanet,  praes- 
ter usum  galvanismi  atque  electricitatis  in  quinti  et  septimi  paris  ramificationes, 
imprimis  remediorum  localem  irritationem  facientium  ac  praecipue  quidem  cau- 
teriorum usurpationem  in  osse  zygomatico  et  fossa  mastoidea  efficacissimam  esse. 
Quoniam  haec  remedia  nullis  aliis  in  locis  lateris  malo  laborantis,  quam  quos 
ante  dixi,  vim  ullam  exserunt,  curatio  effecta  ea  ipsa  conjunctione  explicanda  est. 

De  nervis  arterias  intra  cranium  comitantibus. 

Ut 


§•  VIII. 

Quaestio,  arteriae  cerebrales  utrum  nervos  accipiant  nec  ne,  hucusque  aeque 
controversa  est,  atque  illa,  num  hi  arterias  umbilicales  comitentur. 

Minime  quidem  est,  quod  anatomicorum  hac  de  re  sententias  omni,  qua  fieri 
possit,  diligentia,  singulas  enumerans  pertractem,  nonnullas  tantum,  in  quas 
forte  legens  delapsus  sum,  attigisse  sufficiat;  praecipue  vero  eos  nunc  laudabo 
viros,  qui  data  opera  atque  in  specie,  quod  dicunt,  rem  tractarunt. 

E veteribus  igitur  anatomicis  in  memoriam  revocandus  est  Lancisius,  qui 
peculiari  de  gangliis  nervorum  commentatione  *)  IU.  Morgagnio  dedicata  haec 
prodit:  «Tibi  autem,  vir  eximie,  investigandum  ac  perpendendum  relinquo,  an 
multitudo  nervearum  fibrarum,  quae,  ut  diximus,  ab  hoc  nervo  ( n.  intercostali) 
exortae  internam  carotidem  complectuntur,  eaedem  secundum  arteriae  ductum 


Advers.  anat.  V.  p.  106. 

reflexae  ac  recurrentes  per  singulas  ejus  intra  calvariam  distributiones,  tam  in 
membranis  quam  in  retibus  comitentur  atque  implicent,  quemadmodum  exper- 
tum est  evenire  in  ramis  externae  carotidis  etc.«  Quibus  tamen  ex  verbis  illud 
tantum  jure  potest  concludi,  Lancisium  propensum  fuisse  eos  nervos  statuere, 
neque  vero  ipsum  eos  observasse.  Occurrit  autem  et  alius  in  eadem  commen- 
tatione locus,  qui  verisimilitudinis  speciem  adjiciat  meae  conjecturae,  hos  nervos 
ab  eo  re  vera  jam  fuisse  comprobatos.  Nam  paulo  post  1),  «deinde  alii  etiam  ner- 
vi, inquit,  in  vicinas  arterias,  praesertim  carotides  feruntur,  et  cum  iisdem,  ut 
superius  indicavimus,  reflectuntur,  tam  extra,  tam  intra  cranium. « 111.  H.  A. 

Wrisberg  2)  albicantia  nervorum  fila  in  arteria  vertebrali  et  basilari  vidit  quidem 
sparsa,  neque  vero,  nisi  ad  eum  locum,  quo  liaec  arteria  cerebrum  intiat,  per- 
sequi potuit.  Cei.  Reil 3)  bis  de  nervis  monet:  Nexus  internam  carotidem  cingen- 
tes, ubi  arteria  cranii  cavitatem  intret,  ita  solvi,  ut  e conspectu  auferantur.  Cl. 
Lucae  4)  YVrisbergii  sententiam  confirmat  atque  disquisitionibus  suis  innixus, 
arteriis,  contendit,  cerebralibus  nervos  minime  esse  tribuendos.  Cl.  Ribes  5) 
autem  certam  quandam  et  firmam  sententiam  non  prodit,  atque  illud  tantum 

tradit,  se  nervum  sympathicum  in  plurimis  majoribus  minoribusque  arteriis  pei  — 

secutum  esse.  Ex  opinione  III.  Jo.  Frid.  Meckel  6)  arteriae  intra  cranium  nervos, 
ut  summopere  videtur,  non  accipiunt.  Cei.  Bock  7)  nervi  sympathici  surculos 
usque  ad  ramos,  in  quos  carotis  intra  cranium  dividitur,  persecutus  est  atque 
in  tertiae  suae  tabulae  figura  quarta  perspicue  expressit. 


O 1-  c p.  109. 

2)  Obs.  anat.  pbysiol.  de  nervis  arterias  venasque  comitantibus  §.  3o. 

3)  Arcliiv  f.  Pliys.  B.  VII.  p.  199. 

4)  Quaedam  obs.  anat.  circa  nervos  arterias  adeuntes  et  comitantes  Francof.  ad'[Moen.  1810. 
c.  fig. 

5)  Mem.  de  la  soc.  me'd.  d’emulation.  tom.  VIII.  1817. 

6)  Anat.  B.  I.  p.  i85. 

7)  1.  c.  p.  66. 

S.  IX, 

Jam  hinc,  quod  cum  omnium  organorum  tum  cerebri  nutritio  hujus  nervi 
actioni  subjecta  est,  contendere  possis,  nervi  sympathici  surculos  arterias  adire 
cerebrales.  Ceterum  argumentum  illud  ex  artis  praeceptis  ductum  non  respi- 
ciamus,  nec  nisi  observationes  anatomicas  spectemus.  Quae  quidem  diligenter 
institutae,  sententiam  eam  veram  esse,  ostendunt.  Neque  enim  in  vitulo  solum 
aliquoties  plura  fila  in  arteriis  cerebralibus  pesecutus  sum,  sed  in  homine  etiam 
nunc  plura  nunc  pauciora  filamenta  in  carotide  interna,  ubi  cranii  cavitatem 
intrat,  vidi.  Quae  res  cum  maximi  sit  momenti,  non  alienum  fuerit,  singulas 
observationes  meas  exponere. 

In  adulti  hominis  sinistro  capitis  cera  repleti  latere  e ganglio  carotico  filum 
evasit,  quod  pariter  ac  fila  illa  cum  nervo  abducente  conjunctiones  ineuntia  ter- 
gum carotidis  adibat,  et  hac  in  arteria  porrigebatur  atque  eo  loco,  quo  arteria 
ophthalmica  ab  interna  carotide  discedebat,  in  duas  fibrillas  nerveas  divisum, 
altera  in  carotidis  trunco  longius  progredi,  altera  vero  arteriam  ophthalmicam 
comitari  videbatur.  Quos  surculos,  cum  arteria  utraque  abscissa  esset,  proh 
dolor!  persequi  non  potui. 

In  dextro  ejusdem  cadaveris  latere  plura  (quatuor  vel  quinque)  filamenta 
non  tenuia,  quae  e plexu  ganglii  carotici  loco  existente  origines  ducebant,  in 
utroque  carotidis  latere  sparsa  sunt.  Quae  cum  paulo  ante  divisionem  in  ar- 
terias cerebrales  deputata  esset,  ab  investigatione  horum  filorum  desisterem  ne- 
cesse  fuit.  Neque’ vero,  quin  ulterius  etiam  internae  carotidis  ramos  comitata 
sint,  dubitari  potest.  Nam,  ubi  arteria  abscissa  erat,  filamenta,  quemadmodum 
in  praecedente  casu,  non  finiebantur,  sed  singula  fila  pro  ratione  non  admodum 
tenuia  erant. 

Iterum  ac  tertium  in  prima  ramorum  carotidis  internae  parte  aliquot  te- 
nuissima fila  cum  nervo  sympathico  cohaerentia  deprehendi. 

De  conjunctione  ganglii  cervicalis  supremi  cum  nervo 

glossop  ha ry  ng eo. 


s.  X. 

Haec  conjunctio  re  vera  illis  adnumeranda  est  nervi  sympathici  cum  nervis 
cerebralibus  conjunctionibus,  quae  a plurimis  anatomiae  cultoribus  omnino 
negentur,  atque  a paucis  tantum  statuantur,  quorum  et  aliquot  eam  raram  re- 
ferunt. 

Investigationibus  meis,  quae,  proh  dolor!  tam  saepe  institui  non  poterant, 
ut  rem  probarent,  hanc  conjunctionem  semper  observavi.  Quibus,  ut  cum  111. 
Bock  *)  descriptione  praecipue  consentiam,  moveor;  nam  e superiore  ganglii 
cervicalis -primi  extremitate,  ut  equidem  reperi,  fdamentum  non  tenue  evadere 
solet,  quod  juxta  nervi  vagi  truncum  ascendit,  prope  foramen  lacerum  dividi- 
tur, ac  filum  alterum  ad  ganglion  petrosum,  alterum  tenuius  ad  nervi  vagi 
gangliolum  mittit.  Conjunctionem,  quam  Cl.  Wutzer  2)  profert,  inter  nervum 
sympathicum  ante  introitum  in  canalem  caroticum  et  ganglion  nervi  glossopha- 
ryngei surculo  simplici  aut  diviso  formatam  non  vidi.  — Optime  et  facillime 
reperiri  potest  conjunctio,  si  in  capite  verticaliter  discisso  partes  ab  interna 
facie  praeparantur. 

S-  XI. 

Cum  ramus,  qui  Jacobsonii  vocatur,  e ganglio  petroso  prodiens  nervus  sit 
habendus,  qui  in  tympani  cavitate  spargitur,  et  cum  aliis  nervis  anastomoses  init, 
opinionem  meam,  in  quam  investigationibus  non  modo  in  vitulo,  sed  etiam  ia 
humano  corpore  institutis  sum  inductus,  hoc  loco  exponere,  non  alienum  fuerit. 
Postquam  enim  in  vitulo  observavi,  surculum  maximum  nervi  e ganglio  petroso 


1)  1,  c.  p.  62. 

2)  De  corporis  humani  gangliorum  fabrica  atque  usu.  Berol  1817.  4-  P*  92.  f.  VIII.  k. 

originem  ducentis  tensorem  tympani  intrare,  eum  percurrere,  foramen  lacerum 
anticum  penetrare  et  in  ganglion,  quod  in  interna  rami  tertii  quinti  paris  ner- 
vorum cerebri  facie  situm  est,  transire;  in  homine  etiam  inquirendum  putavi, 
num  similis  fortasse  appareat  ordo.  Qua  quidem  in  re,  ut  jam  indicavi,  certi 
quid  pronuntiare  nequeo,  veri  tamen  admodum  est  simile,  fdum,  quod  tympani 
tensorem  adeat,  in  homine  existere.  Saepius  enim  mihi  contigit,  ut  animad- 
verterem filum  prope  hujus  musculi  insertionem  praeruptum;  et  surculus,  e 
ganglio  deinde  a nobis  describendo  in  interna  facie  rami  tertii  nervi  trigemini  ad 
tensorem  tympani  sursum  porrigens,  eo  in  musculo  non  finitus  cum  alio  co- 
haerere visus  est.  Saepius  quidem  hanc  partem  investigavi,  nunquam  tamen 
modo  tam  aperto  atque  insigni  quam  in  vitulo  rem  exhibere  mihi  licuit. 

Quodsi  quis  rem  perscrutari  velit,  auctor  sim,  ut  hanc  fere  rationem  se- 
quatur. Primum  igitur  anterior  et  superior  cavitatis  tympani  pars  nec  non  ea 
tubae  Eustachianae  refringatur,  quo  partes  in  his  sitae  perspici  possint;  deinde 
tertius  nervi  trigemini  ramus  ab  interna  parte  praeparetur,  ad  gangliolum  jam 
commemoratum  inquirendum;  tum  filamenti  m.  tensorem  tympani  adeuntis  de- 
cursus diligenter  perspiciatur,  quo  nexus  illius,  si  quis  est,  cum  anastomosi  Ja- 
cobsoniana  reperiatur. 

§.  XII; 

Liceat  ergo,  sententiam  meam  conjectura  illa  nitentem  paucis  exponere. 
Neque  etiam  fore  confido,  qui,  conjectura  nos  hac  quidem  in  re  uti,  admodum 
improbent,  praesertim  cum  ipsa  illa  per  se  in  homine  magnam  habeat  veri- 
similitudinis commendationem,  in  vitulo  autem  extra  omnem  dubitationis  aleam 
posita  sit. 

Functio  ganglii  petrosi  cum  ganglii  ophthalmici  functione  comparanda  esse 
videatur.  Nam,  quemadmodum  hoc  pro  diversis  impressionibus  communicatis 
citra  voluntatem  iridis  motus  administrat,  sic  illud  diversis  membranae  tympani 
motibus  praestat,  idque  secundum  diversas  soni  impressiones,  quae  nervi  sym- 
pathici fila  cum  nervo  auditorio  se  distribuentia  diversis  afficiunt  modis  atque 

* . / 

apastomosi  tunc  Jaeobsoniana  impertiuntur  ganglio  petroso,  quod  liac  com- 
municatione in  tympani  tensorem  eam  vim  exserit,  ut  tympani  membrana  pio 
varia  soni  gravitate  diverso  modo  tendatur  ad  moderandas  soni  impressiones 
nervum  auditorium  gravius  permoventes. 

De  gangliolo  in  interna  facie  tertii  rami  quinti  paris 

ner  v orum  cerebri. 


§.  XIII. 

Hoc  ganglion,  nondum,  quantum  ego  quidem  sciam,  notum,  in  interna 
rami  tertii  nervi  trigemini  facie  aliquot  infra  foramen  ovale  lineas  positum  est 
eo  ipso  loco,  quo  in  externa  hujus  rami  facie  nervi  temporales  profundi,  ner- 
vus massetericus  et  buccinatorius  abeunt,  paululum  supra  nervi  temporalis  su- 
perficialis ortum,  maximam  partem  in  eo  hujus  rami  loco,  qui  nervo  maxillari 
inferiori  et  nervo  linguali  convenit.  Posterior  ejus  pars  arteriam  meningeam 
mediam  atque  interior  musculum  pterygoideum  internum  attingit. — Forma  hu- 
jus multa  adipe  circumdati  ganglii  non  est  omnino  regularis;  plures  enim  ejus 
in  ambitu  existunt  prolongationes  parvae  iis  ipsis  in  locis,  e quibus  nervi  eva- 
dunt; proxime  tamen  accedit  figurae  ovali.  Dimensiones  singulae  inter  se  valde 
differunt;  longitudo  enim,  quae  a posteriori  ad  anteriorem  rami  tertii  partem 
porrigitur,  1 x/2 — 2 lineas  implet;  la! i udo  paululo  est  minor;  sed  crassitudo 
aliis  dissimillima,  est  enim  ganglion  quartam,  ad  summum  dimidiam  lineae  par- 
tem crassum.  Figura  igitur,  id  quod  ex  hac  dimensionum  ratione  patet,  est 
plana,  ab  utroque  latere,  interno  atque  externo,  compressa. 

Quod  colorem  aliasque  qualitates  attinet,  cum  alio  ganglio  non  admodum  apte 
potest  conferri;  nam  colore  rubido  et  natura  tenera  , telae  cellu-osae  fere  simili, 
et  consistentia  mollissima  valde  differt  a ceteris  corporis  humani  gangliis.  Invo- 
lutionibus cum  nervorum  cerebri  gangliis  omnino  congruit;  nam  pari  modo  at- 

que  haec  densa  membrana  crassa  ganglion  cingente  illud  caret,  neque  nisi  in 
tela  cellulosa  multaque  adipe  positum  est. 

S-  XIV. 

Quodsi  indolem  ejus  interiorem,  texturam  atque  structuram,  diligentius  per- 
scruteris,  non  duas  illas,  quae  aliis  in  gangliis  observantur,  substantias,  medul- 
larem s.  albam  et  pulposam,  cellulosam  s.  rubello- cineream  hic  adesse  anim- 
advertes, sed  ex  hac  altera  tantum  illud  esse  compositum,  nisi  quod  ea  ipsa  pro- 
pius ad  rubidum  quam  ad  cinereum  accedit  colorem.  Substantiam  vero  albam  s. 
alba  gangliolum  percurrentia  fila  perspicere  equidem  nunquam  potui,  licet  con- 
junctiones illud  ineat  cum  pluribus  rami  tertii  nervi  trigemini  surculis,  de  quibus 
infra  accuratius  mihi  dicendum  erit.  Cum  tela  autem  cellulosa  rubida  hocce 
ganglion  tam  colore  quam  natura  adeo  congruit,  ut,  nisi  maxima  utaris  diligen- 
tia, facillime  negligi  atque  cum  aliis  partibus  auferri  possit.  Huic  rei,  nec  non 
imprimis  ei,  quod  tertius  quinti  paris  nervorum  cerebri  ramus  plerumque  ab  ex- 
terna parte  investigatus  est,  qua  methodo  tot  musculi,  arteriae,  nervi  et  ipsa 
adeo  ossa  removenda  sunt,  tribuendum  sit,  quod  gangliolum  illud  omnium,  nisi 
fallor,  anatomicorum  aciem  effugere  potuit. 

§*  XV. 

Jam  de  ratione,  quae  isti  gangliolo  est  cum  tertio  nervi  trigemini  ramo  atque 
nervis  ex  hoc  prodeuntibus,  nec  non  de  filis,  quae  originem  ex  eo  ducunt,  paulo 
accuratius  agam.  — Ganglion  tela  cellulosa  arcte  conjunctum  est  cum  trunco 
rami  commemorati,  et  aliquot  etiam  locis  in  truncum  influere  quodammodo  vi- 
detur. Rami  tertii  filamenta,  quae  ad  ganglion  formandum  conferunt,  tenuis- 
sima sunt,  ut  in  praeparando  facile  negligantur.  Nervus  pterygoideus  solus  ner- 
vorum rami  tertii  arctius  cum  eo  cohaeret,  ita  quidem,  ut  initio  ex  illo  oriri 
videatur;  sed  tum  disquisitio  paulo  accuratior  tum  albus  a ganglio  tam  diversus 
color  ejus  nervi  originem  extra  omnem  dubitationem  ponunt. 

Surculus  tenerrimus  ac  tenuissimus,  qui  in  tela  cellulosa  in  superiore  pro- 
cessus pterygoidei  parte  spargitur,  propius  cum  gangliolo,  quam  cum  rami 
tertii  trunco,  ut  jam  exteriores  probant  proprietates,  connexus  est. 

Quod  ceteros  rami  tertii  nervos  attinet,  nullam  eorum  communicationem  cum 
ganglio  descripto  reperire  potui. 

Filamentorum  e ganglio  illo  progredientium  natura  valde  consentit  cum  illa 
ganglii  designata;  sunt  enim  rubello-cinerea  ac  tenerrima.  Eorum  filamentorum 
unum  oritur  e superiore  atque  posteriore  ganglii  parte,  qua  arteriam,  quam  aclit, 
spinosam  attingit;  mox  in  surculos  dividitur  duos,  quorum  alterius  arteriam  me- 
ningeam mediam  in  cranii  cavitatem  comitantis  decursum  per  aliquantum  quidem 
spatium  persequi  licet;  alter  autem  idemque  crassior  eam  tubae  Eustachianaa 
partem,  in  qua  positus  est  musculus  tensor  tympani , adit,  eumque  adgreditur  et 
percurrit,  atque,  ut  supra  ostendi,  verisimiliter  cum  filo  ex  anastomosi  Jaeobso- 
niana  cohaeret.  Id  filum  unicum  etiam  est,  quod  hujus  ganglioli  cum  nervo  sym- 
pathico communicationem  prodat.  Ceteri,  tres  vel  quatuor,  surculi,  qui  et  ipsi 
e posteriore  sed  inferiore  ganglii  parte  origines  ducunt,  tantummodo  arteriam 
meningeam  mediam  adeunt,  quam  et  cingunt  et  longius  usque  ad  hujus  originem 
comitantur.  Nulla  praeter  haec  filamenta  invenire  potui;  neque  tamen,  alia  re- 
vera adesse,  prorsus  negaverim,  cum  facile  fieri  possit,  ut,  nisi  summa  adhibea- 
tur diligentia,  ejusmodi  fila  facile  cum  tela  cellulosa  auferantur.  *— 

De  nervis , qui  duram  matrem  ingrediuntur . 


§.  XVI.. 

Diu  multumque  inter  anatomiae  cultores  dubitatum  est,  mater  dura  utrum 
nervos  accipiat  nec  ne,  donec  summorum  virorum  Haller  *),  Meckcl*  2),  Lobstein-3), 
Wrisberg  4)  aliorumque  investigationibus  certo  constare  visum  est,  his  illam  ca- 


O Not.  ad  Boerh.  inst.  vol.  II.  p.  56 o not.  a.  Gottinger  gelehrte  Anzeigen  an.  ij58  p.  928, 
Element.  plijs.  vol.  IY.  p.  90.  91. 

2)  Tractat,  de  quinto  pari  nervorum  cerebri  p.  21.  43.  not.  1. 

3)  Ph.  Jac.  Beyckert  de  nervis  durae  matris  praes.  Jo.  Fr.  Lobstein  1772. 

4)  Obs.  anat.  de  quinto  pavi  nervorum  cncepbal.  et  de  nervis,  qui  ex  eodem  duram  matrem 
ingredi  falso  dicuntur  §.  i3  — 27,  v.  comment.  vol.  I;  Gotu  1800. 

rere.  Qui  viri  jure  suo  filamenta  a multis  anatomicis  proposita  falsa  esse  conten- 
derunt eaque  repudiarunt.  Cerebri  nervi,  quos  fila  ad  duram  matrem  mittere 
putarunt,  sunt:  1)  Par  quintum,  ex  quo  nervos  prodire  ad  hanc  membranam  multi 
sibi  vidisse  videbantur  docti;  quod  quidem  ea,  quae  afferunt  Willis  *),  Vieussens2), 
Ridley3),  Jo.  Munikius  4),  Winslow  5),  Sidobre  6),  Lieutaud7),  van  den  Boss), 
Laghi 9) , Boerhaave  10),  le  Cat  “) , Aurran  12),  Cotumnius  ,3) , declarant. 
2)  Par  sextum,  ex  Huberi  14)  sententia.  3)  Par  septimum  secundum  Valsal- 
vam  15)  et  Lancisi  16).  4)  Par  octavum,  quemadmodum  (Simoncellius  17)  et 

Pacchioni  1S)  commemorant.  5)  Par  decimum,  ut  Winslow  19)  et  Lieutaud  20) 
sese  observasse  dicunt.  6)  Par  decimum,  ut  Senae  21)  et  Huber  22)  proferunt. 


1)  Cerebri  anatome  12.  Amst.  i664-  p-  5o.  5i. 

2)  Neurographia  universalis.  L.  B.  i685  p.  3.  470.  171.  172. 

3)  Anatomy  of  the  brain.  Lond.  a6g5. 

4)  De  re  anat.  Ultraj  1G97.  p.  i48. 

5)  Exposit.  anat.  tom.  III.  p.  i47-  «■  29. 

6)  v.  Ant.  Pacchioni  op.  Rom.  1741*  4 . P>  1 45i- 

7)  Essais  anat.  Pavis  1742.  p.  434* 

8)  Diss.  de  vivis  hum.  corp.  solidis  L.  B.  1757.  p.  28. 

9)  v.  Raccolti  di  vari  autori  da  Barth.  Fabri.  Bologna  1758.  4-  P.  II.  p.  11 3.  333. 
f 10)  De  morbis  nervorum  ed.  van  Eems  p.  34-  35. 

11)  Diss.  sur  la  sensibilite'  de  la  dure  mere  v.  Traite  de  1’existence  de  la  nature  et  des  proprietes 
du  fluide  des  nerfs.  Berol.  1760.  p.  176. 

12)  Diss.  sistens  feminae  elinguis  loquelam.  Argent.  1766.  tli.  fio. 

4 3)  v.  de  Haen  rat.  medendi  tom.  XII.  p.  266. 

14)  De  medulla  spinali  p.  17.  Epist.  ad  Wigand.  p.  9. 

1 5)  De  aure  humana  ed.  Morgagni,  c.  III.  §.  X.  p.  4"- 

16)  De  sede  cogitant,  anim.  p.  3og. 

47)  v.  Heister  comp.  anat.  p.  62. 

18)  Pacchioni  opusc.  anat.  p.  62. 

49)  I.  c. 

20)  1.  c.  p.  388. 

21)  v.  Heist.  comp.  anat.  p.  G12. 

2?)  1.  c. 

rft  4 . •-  ■ ; : *■•■■■  :-'u  ' 

§.  XVII. 

Quae  cuminprimis  111.  IU.  Lobstein  et  Wrisberg  falsa  esse  probaverint,  acta 
jam  agam,  si  multis  eandem  rem  denuo  pertractem.  Hinc  ad  ea  statim  accedam 
exponenda,  quae  de  durae  matris  nervis  observavi. 

Cum  in  vitulo  atque  diversae  aetatis  ejusmodi  foetu  nervos  non  tenues , cum 
sympathico  nervo  nervo  trochleari  conjunctos,  duram  matrem  adire  animadver- 
tissem, ejusdem  rei  causa  etiam  in  homine  hocce  nervorum  cerebri  par,  quam 
potui,  diligentissime  pervestigavi,  sperans , fore,  ut  similes,  licet  non  nisi  tenues 
ibi  surculos  reperiam.  Ex  illis  igitur  meis  observationibus  haecce  patent:  Prae- 
ter illud  arteriam  meningeam  mediam  comitans  filum,  quod  §.  XV.  descriptum 
exhibui,  alia  nonnulla  duram  matrem  ingrediuntur,  quae  cum  istis  in  vitulo  ob- 
servatis decursu  suo  omnino  conveniunt.  Filamenta  haec  a nervo  trochleari  illic 
oriuntur,  ubi  prope  sinum  cavernosum  hic  ipse  progreditur  ac  surculum  accipit, 
ut  plurimi  quidem  putant , a primo  quinti  paris  ramo , sive,  quod  melius  est,  ab 
ea  ganglii  semilunaris  parte,  unde  primus  evadit  ramus.  Nervus  trochlearis  eo 
loco  habet  nodulum,  qui  praecipue  in  recentibus,  neutiquam  vero  vel  minus 
certe  illis  in  capitibus,  quae  spiritu  vini  eoque  mero  jam  fuerant  circumfusa, 
perspici  potest.  In  vitulo  ille  nodulus  senaper  est  perspicuus.  Hic  igitur 
unum  vel  aliquot  fila  oriuntur,  quae  ad  ortum  nervi  trochlearis  regrediuntur  atque 
inter  duas  durae  matris  laminas,  quae  tentorium  cerebelli  constituunt,  non  procul 
ab  hujus  margine  prope  arteriolam  decurrunt.  Eorum  filorum  unum  semper 
amplius  etiam  persequi  potui. 

Quodsi  quis  in  homine  eum  nervum  anquirere  velit,  ei  auctor  sim,  ut  in 
vitulo  primum,  qui  exhibet  crassiorem,  investiget;  eaque  ratione  decursus  viam 
melius  ac  facilius  agnoscat. 

De  nervi  sympathici  conjunctione  cum  ganglio  semilunari  atque 
cum  quinti  paris  nervorum  cerebri  ramis, 

§.  XVTII. 

Etiam  de  hoc  argumento  anatomici  nunquam  non  dissentiebant.  Etenim  alii 
conjunctionem  eam  abesse,  alii  adesse  idque  nunc  hac  nunc  illa  ratione  obtinere 
contendebant.  Si  omnes  omnium,  quotquot  exstiterunt,  anatomicorum  senten- 
tias accurate  enumerare  velim,  longus  sim.  Maximum  eorum  numerum,  qui 
conjunctionem  illam  vel  statuant  vel  infitientur,  laudarunt  Cl.  Cl.  Taube  *)  et 
Hirzel *  2).  Quare  non  nisi  recentiorum,  qui  eandem  admittant,  nonnullos  com- 
memorasse sufficiat. 

Cl.  Munnicks  3)  fila  e ganglio  carotico  ad  quintum  par,  praecipue  autem  ad 
secundum  et  tertium  ramum  hujus  nervi  observavit.  Cl.  Laumonier  4)  e ganglio 
-carotico  fila  tradit  ramum  secundum  et  tertium  adire. 

Omnium  accuratissime  bis  de  nervis  agit  Cl.  Bock.  Quapropter  libri  ejus 
locos  nonnullos,  qui  huc  referendi  sunt,  pluribus  exponam.  Primum  5)  fila 
describit,  quae  a nervo  sympathico  carotidem  internam  cingente  oriuntur  et 
cum  nervi  trigemini  trunco , antequam  in  ganglion  semilunare  intumescit, 
oonnectuntur , idque  praecipue  cum  iis  trunci  fasciculis,  e quibus  tunc  ramus 
ophthalmicus  prodit.  Deinde  6)  filamenta  etiam  aliquot  tenerrima , ubi  canalis 
oaroticus  superne  apertus  est,  vagina  quinti  paris  tectus,  progrediuntur,  quae 
intra  cranii  cavitatem  ganglion  Gasseri  versus  ramum  tertium  hujus  nervi  ad- 
•eant.  Tum  7)  surculi  e ganglio  carotico  cum  ramo  ophthalmico  conjunguntur, 


O Hard.  Wiil).  Lud.  Taube  diss.  inaug.  de  vera  nervi  intercost.  origine  Praes.  D.  Alberf. 
Halle-r.  Gott. 

2)  1.  c.  p.  i — 22. 

3)  De  origine  nervi  intercost.  in  obs.  variis.  Gron.  i8o5. 

4)  v.  Roux  jouraal  de  rned.  tom.  g3.  p.  2 5p. 

5)  I.  c.  p.  3. 

-6)  p.  64- 

7)  P-  66  ■ 

ubi  pone  fissuram  orbitalem  superiorem  carotidi  internae  adjacet.  Denique  *) 
pluribus  in  locis  fila  e ganglio  carotico  cum  nervo  primi  rami  nasali  commu- 
nicant, quae  multis  vir  ille  1.1.  describit. 

Observationes  a Cei.  Jo.  Frid.  Meckel  institutae  maximam  partem  cum  illis 
a Cl.  Bock  propositis  consentiunt.  Etenim  eodem  modo,  ut  ille,  monet,  ner- 
vum sympathicum  conjunctiones  inire:  1)  cum  nervi  trigemini  trunco  idque 
versus  partem  illius  anticam 1  2) ; 2)  cum  ramo  ophthalmico  saepissime  3) ; 3)  cum 
n.  nasali  4)  ; 4)  cum  ramo  secundo  nervi  trigemini  interdum  5) ; 5)  cum  ramo 
tertio  non  semper  6). 

Cei.  H.  Cloquet  hac  de  re  tradit:  1)  nervi  trigemini  ramum  primum  ante 
introitum  per  fissuram  orbitalem  superiorem  a ganglio  cervicali  primo  accipere 
filum  7)  ; 2)  iteinque  nervum  nasalem  8)  ; 3)  ganglion  cavernosum  ad  ramum 
ophthalmicum  ac  saepe  ad  nervum  etiam  nasalem  mittere  filum , quo  ganglion 
cavernosum  cum  ganglio  ophthalmico  jungatur  9)  ; 4)  filum  aliquod  sinum  ca- 
vernosum percurrens  cum  ramo  ophthalmico  vel  nasali  nervo  jungi;  interdum 
dividi  atque  cum  utroque  copulari  10 11). 

Cl.  demum  Hirzel  n)  inter  quintum  par  et  nervum  sympathicum  nullas  ob- 
servavit conjunctiones  praeter  illam  unam  filamenti  ganglii  cavernosi  cum  longa 
ganglii  ciliaris  radice. 


1)  p.  ii.  ia.  1 3.  iG. 

2)  Anat.  B.  3.  p.  712.  713. 

3)  1.  c p.  716. 

4)  1-  c. 

5)  p.  721. 

6)  p.  732. 

7)  Traite'  <l’anatomie  descriptive.  Paris  1822.  tom.  II.  p.  98. 

8)  p 101. 

9)  p.  196.  10  1. 

10)  p.  204. 

11)  1.  c.  p.  3o,  3i. 

§.  XIX. 

Meae  omni,  qua  potui,  diligentia  atque  sine  opinione  ante  concepta  de 
nervi  sympathici  conjunctione  cum  semilunari  ganglio  et  ramis  quinti  paris  insti- 
tutae observationes  maxima  ex  parte  consentiunt  cum  descriptione  a Cl.  Bock 
exhibita.  Primum  plura  eaque  tenerrima  fila  e plexu  nervi  sympathici  carotico 
ganglion  semilunare  adeunt  idque  inferiorem  carotidi  internae  adversam  faciem, 
inprimis  versus  primum  et  tertium  hujus  nervorum  paris  ramum,  quibus  in 
locis  materia  gangliosa  uberius  quam  in  ceteris  hujus  faciei  est  accumulata. 
Fila,  et  haec  et  quae  primum  adeunt  ramum,  optime  conspici  possunt,  si  in 
capite  verticaliter  discisso  canalis  caroticus  ab  interna  facie  refringitur  et  dura 
mater  in  tertia  carotidis  internae  flexura  accurate  praeparando  removetur;  quo 
facto  ganglion  caroticum  sub  tertia  flexura  situm  invenies,  quod  cellulosa, 
quae  auferatur , tela  paululum  circumdatum  est.  Quod  si  deinde  carotis 
interna  sursum  atque  ad  exteriorem  partem  ducatur , fila  eo  tensa  loco 
jam  descripto  statim  sub  conspectum  cadunt.  Eadem  inquirendi  ratione 
nonnulli  etiam  reperiuntur  surculi  , qui  e ganglio  cavernoso  internam  rami 
primi  quinti  paris  faciem  adgrediuntur.  Quem  surculum  Cei.  Cei.  Bock  et 
Cloquet  recte  cum  nervo  imprimis  nasali  dixerunt  conjunctionem  inire.  Eun- 
dem omnino  ordinem  in  vitulo  quoque  reperi.  Praeterea  aliud  etiam  fila- 
mentum tenuissimum  idemque,  ni  fallor,  nondum  descriptum  confertur  cum 
interna  rami  ophthalmici  facie,  quod  deorsum  hoc  in  ramo  currens,  atque 
decursu  suo  auctum,  tunc  multa  adipe  cinctum  per  fissuram  orbitalem  infe- 
riorem fossam  sphoenopalatinam  adit,  in  qua  cum  posteriori  ganglii  Meckelii 
parte  conneetitur.  In  vitulo  hoc  filum  multo  est  crassius  et  posteriorem  gang- 
lii sphoenopalatini  intumescendam  format,  cujus  anterior  accessu  rami  profundi 
nervi  Vidiani  efficitur. 

Quod  conjunctionem  nervi  sympathici  cum  secundo  et  tertio  nervi  trige- 
mini ramo  attinet,  ea  quae  Cl.  Cl.  Munnicks  et  Laumonier  protulerant,  confirmare 
equidem  non  possuim 

Conjunctio  ganglii  sp  ho  eno  p alat  ini  cum  g.  ophthalmico. 


% XX. 

Perill.  Tiedemann,  praeceptor  meus  summe  reverendus,  ea  facilitate  fuit, 
ut  mihi  gravem  hanc  observationem  tribueret,  quam  cum  meis  similitudinis 
causa  hac  in  commentatione  tradam.  Ille  vir  initio  anni  praeterlapsi  in  sinistro 
cadaveris  maris  latere  invenit  conjunctionem  inter  ganglion  sphoenopalatinum 
ganglionque  ophthalmicum,  quae  quidem  non  tenui  effecta  erat  filamento,  quod, 
in  interna  illius  intumescendae  facie  originem  ducens,  orbitam  per  fissuram 
orbitalem  inferiorem  intrabat,  atque,  ramum  nervi  oculomotorii  inferiorem  eo 
ipso  loco,  quo  ille  radicem  brevem  emittit  superans,  cum  hac  arcte  conjunctum 
partem  ganglii  hic  insignis  ophthalmici  inferiorem  et  posteriorem  adibat. 

De  nervi  sympathici  cum  nervo  hypoglosso  con- 
junctione. 


§.  XXI. 

Cum  permulti  hanc  conjunctionem  omnino  negant  adesse,  tum  alii  non  nisi 
raro  eam  occurrere  affirmant,  ut  ex  illis  quidem,  quae  viri  celeberrimi  Wins- 
low  J),  Haller 1  2),  Huber3),  Schmiedel  4),  Iwanoffius  5),  Sommerring  6) , Bock  7)  , 
Cloquet  8),  Hirzel  9)  hac  de  re  proferunt,  satis  constat.  Meis  tamen  observa- 

1)  Traite'  des  nerfs  nro.  372. 

2)  De  part.  corp.  hum.  praecip.  fabric.  et  funct.  tom.  VIII, 

3)  Epist.  ad  Wigandum.  Gotting.  1744.  4* 

4)  Epist.  anat.  ad  Wernerttm.  Eri.  1747. 

5)  De  origine  nervi  intercost.  ■*  Argent.  1780. 

6)  Vom  Bau  des  raenscldichen  Korpers.  B.  5.  p.  3ifi. 

7)  1.  c.  p.  Gi. 

8)  1.  c.  p.  207. 

9)  I-  c.  p.  35. 

tionibus,  quibus  nunquam  eam  desideraverim,  illud  confirmatum  non  vidi;  at- 
que eam  sententiarum  diversitatem  inde  provenisse  suspicor,  quod  viri  illi  ple- 
rumque aut  fortasse  semper  ab  externa  superficie  ad  hanc  conjunctionem  in- 
vestigandam partes  praepararunt ; ego  contra , ut  conjunctio  nervi  sym- 
pathici cum  nervo  hypoglosso  maxime  introrsus  posita  facilius  reperiri  pos- 
sit, ab  interna  facie  profectus  sum.  De  illis  autem  observationibus  meis  certa 
quaedam  ac  firma  ratio  constitui  nequit;  pluribus  enim,  nisi  auras  captare  velis, 
opus  est  disquisitionibus.  Plerumque,  quod  equidem  observaverim,  e superiori 
ganglii  cervicalis  supremi  extremitate  filum  aut  crassius  aut  exilius  oritur,  quod 
sursum  et  retro  porrigitur  ac  plus  minusve  a foramine  condyloideo  remotum 
cum  nervo  hypoglosso  conjunctionem  init.  Semel  tantum  in  dextero  cadaveris 
maris  latere  surculum,  a ganglio  duas  lineas  longo  et  1 — 1%  lin.  lato,  quod 
nervus  sympathicus  in  interna  carotidis  internae  facie  aliquot  lineas  infra  aper- 
turam externam  canalis  carotici  et  a ganglio  cervicali  primo  1 % poli,  distans,  for- 
mabat, ad  nervum  eum  recta  via  retrogradientem  ut  adspicerem,  milii  contigit. 

De  conjunctione  nero  i sy  mp  at  hic  i cum  hypophysi. 


§.  XXII. 

Disquisitionibus  meis  virorum  celeberrimorum  Fontana,  Bock,  Ribes,  Me- 
kel,  Cloquet,  Hirzel  observationes  hac  de  conjunctione  confirmare  possum. 
Nam  cum  tribus  in  casibus  glandula  pituitaria  adesset,  in  binis  eorum  vidi 
unum,  in  tertio  autem  duo  etiam  fila  hanc  glandulam  adeuntia.  Quorum  al- 
terum e ganglio  carotico,  alterum  e plexu  nervi  abducentis  ortum,  cum  arte- 
riola, quae  intra  sinum  cavernosum  a carotide  interna  evadit  et  in  glandulam 
pituitariam  transit,  aci  hocce  corpus  migravit. 


§.  XXHL 

Praeter  illa  cum  carotide  interna  canalem  caroticum  intrantia  fila  nervi 
sympathici  et  aliud  existit,  quod  extra  canalem  decurrens  cum  Geteris  serius 

connectitur.  Hoc  filum  a trunco  nervi  sympathici,  antequam  canalem  caroticum 
ingreditur , abit,  in  sulco  inferioris  hujus  canalis  faciei  percurrit,  qui  versus 
aperturam  illius  canalis  externam  valde  est  perspicuus , tunc  substantiam  semi- 
cartilagineam , quae  hac  in  facie  canalis  carotici  est  et  foramen  lacerum  anticum 
explet,  perforat  atque  conjunctionem  cum  profundo  nervi  Vidiani  ramo  init. 
Hocce  filamentum,  licet  omni  diligentia  summaque  utaris  attentione,  difficillimum 
est  repertu.  Mihi  aliquoties  tantum,  ut  reperirem,  contigit;  neque  vero  dubi- 
tandum est,  quin  semper  adsit,  etenim  inferioris  carotici  canalis  faciei  sulcum 
in  nullo  non  animadverti  eam  ob  causam  inspecto  cranio.  In  vitulo  etiam  si- 
mile adest  filamentum,  quod  e posteriori  ganglii  cervicalis  supremi  fasciculo 
ortum,  supra  fila  anterioris  fasciculi  sursum  ascendit  et  prope  substantiam  semi- 
cartilagineam,  quae  locum  canali  carotico  in  homine  convenientem  implet,  poiri 
gitur,  tumque  carotidem  internam  cingit  atque  in  anteriorem  denique  plexus 
carotici  hic  insignis  partem  transit. 


EXPLICATIO  FIGURARUM, 


I. 

Figura  prima,  e dextro  cranii  vitulini  latere  sumta,  quae,  ut  conjunctio  nervi 
sympathici  cum  nervo  faciali  et  auditorio  in  homine  magis  sit  perspicua,  hic  ex- 
pressa est,  ostendit  eandem  conjunctionem  in  vitulo,  cujus  haec  pars  admodum 
est  insignis  atque  exculta. 

A)  Pars  petrosa  ossis  terap.  Porus  acusticus  internus  canalisque  Fallopii  effracti  sunt. 

B)  Vestibulum.  _ . 

i)  Truncus  nervi  trigemini.  2)  Ganglion  semilunare.  3)  Nervus,  qui  ex  inferiore  atque 
exteriore  liujus  ganglii  facie  oriens  sinum  transversum  adit.  4)  N.  facialis.  5)  Pars  hujus  neivi 
reflexa.  6)  N.  auditorius.  7)  Duo  fila,  quorum  alterum  ramo  nervi  Vidiani  superficiali  in  ho- 
mine convenit,  alterum  autem  ex  insigni  plexu  carotico  oritur.  8)  Intumescentia  inter  neivi 
facialis  filamenta,  9)  Gangliolum  in  facie  nervi  acustici  interna  faciali  nervo  adversa  situm. 
40)  Ramulus,  qui  e nervo  Nro.  3 designato  originem  ducit,  aperturam,  quae  vocatur  interna 
canalis  Fallopii,  intrat,  nervum  facialem  supergreditur  atque  cum  gangliolo  conjungitur.  11)  l ervi 
auditorii  fila  hocce  gangliolum  adeuntia.  42)  Surculi  tenuissimi  labyrinthum  cum  nervo  au  ito- 

rio  ingredientes. 

II. 

Figura  secunda  conjunctionem  exhibet  nervi  sympathici  cum  nervo  faciali 
atque  auditorio,  quemadmodum  in  dextro  cranii  viri  anoici latere  praeparavi.  • 

A)  Ossis  temp.  pars  petrosa,  in  qua  canalis  semicircularis  anterior  nec  non  superior  pars 
meatus  auditorii  interni,  cavitatis  tympani  canalisque  Fallopii  refracta  est.  B)  Malleus.  C)  In- 
cus. D)  Stapes.  E)  Vestibulum. 

d)  Nervus  auditorius.  2)  N.  facialis.  3)  Ramus  nervi  Vidiani  superficialis  s.  n.  petrosus, 
qui  e tribus  consistit  filamentis.  4)  Intumescentia  nervi  facialis.  5)  Filamentum  facialem  ner- 
vum cum  n.  auditorio  jungens. 

III. 

Figura  tertia,  e sinistro  cadaveris  maris  latere  sumta,  gangliolum  in  interna 
rami  tertii  nervi  trigemini  facie  praebet. 

A)  Malleum  B)  Incus.  C)  Interna  membranae  tympani  facies.  D)  Musculus  tensor 
tympani.  E)  Arteria  meningea  media. 

d)  TrUncus  quinti  paris  nervorum  cerebri.  2)  Ganglii  semilunaris  interna  inferiorque  facies. 
3)  4)  5)  Ramus  primus,  secundus  et  tertius..  6)  Nervus  crotapbitico -buccinatorius.  7).  N. 
lingualis.  8)  N.  alveolaris  inferior.  9)  N.  pterygoideus.  10}  N.  temporalis  superficialis, 
id)  Chorda  tympani.  12)  Gangliolum  §.  XIII  et  XIV  descriptum.  i3)  Ramulus  arteriam  me- 
ningeam mediam  intra  cranium  comitans.  i4)  Surculus  m.  tensorem  tympani  adgrediens.  i5)  fi- 
lamenta extra  cranium  art.  spinosam  adeuntia.  16)  Filum,  quod  in  superiore  atque  interiore 
processus  pterygoidei  parte  spargitur. 

IV. 

Figura  quarta  repraesentat  conjunctionem  inter  ganglion  sphoenopalatinum 
ganglionque  ophthalmicum,  quam  P erili.  Tiedemann  in  sinistro  cadaveris  maris 
latere  invenit. 

A)  Posterior  bulbi  oculi  pars. 

1)  Nervus  opticus.  2)  N.  oculomotorius.  3)  Ramus  hujus  nervi  inferior.  4)  Radix  bre- 
vis gangl.  ophthalmici.  5)  Ganglion  semilunare.  6)  Ramus  primus  n.  trigemini.  7)  N.  frontalis. 
8)  N.  lacrymalis.  9)  N.  nasalis.  10)  Radix  longa  g.  ophthal.  11)  Ganglion  ophthalmicum. 
12)  N.  ciliares.  i3)  Ramus  secundus  n.  trigem.  i4)  N.  palatinus.  i5)  N.  Vidianus.  16)  N. 
alveolaris  superior  posterior.  17)  N.  infraorbitalis.  1 8)  Ganglion  sphoenopalatinum.  19)  Con- 
junctio §.  XX.  descripta.  20)  Ramus  tertius  quinti  nervorum  cerebri  paris. 


Errata. 

Pag.  2 lin.  5 pro  uno  lege  una 

— 2 — 9 p.  semilumaris  1.  semilunaris 

— 2 3 — 9 post  emittit  adde  signum  commatis. 

